**Tisztelt Szülő/Gondviselő!**

**Tisztelettel tájékoztatom Önt, hogy az iskolai étkezési díj beszedése a 2020/21. tanév szeptember hónapjára vonatkozóan a szolgáltatást megelőzően, előzetes befizetéssel valósul meg**.

**A szeptember havi díjat 2020. július 27-től 2020. augusztus 19-ig tudják befizetni Sárbogárd Város Önkormányzatánál.**

**Hétfő-Szerda: 08.00-11.30. 12.30-15.30-ig**

**Kedd-Csütörtök: 08.00-11.30. 12.30-14.00-ig**

**Péntek: 08.00-12.00-ig**

**A szeptember havi térítési díj befizetésére azoknak is be kell jönni augusztusban, akik egyébként átutalásos fizetést választottak, illetve a gyermekvédelmi kedvezményben részesülőknek is be kell fáradniuk annak érdekében, hogy gyermekük az étkezést szeptember 1-jén megkezdhesse.**

**Az étkezés igénylésének feltétele, az étkezési igénylőlap kitöltése, melyet helyben minden érintett rendelkezésére bocsájtunk.**

**Amennyiben a szeptemberi térítési díj befizetése a fent megadott határidőre nem történik meg, illetve amennyiben kiegyenlítetlen térítési díj hátralékkal rendelkezik, úgy a gyermek az iskolai étkezést szeptember 1-től nem veheti igénybe. (Ez vonatkozik azokra a gyermekekre is, akik egyébként gyermekvédelmi kedvezménnyel rendelkeznek, ha térítési díj hátralékuk van, ők sem kezdhetik meg az étkezést)**

**Kérem a tisztelt szülőket/gondviselőket, hogy ez alkalommal minden kedvezményre való jogosultságot igazoló iratot hozzanak magukkal (gyermekvédelmi kedvezményeket, családi pótlék igazolásokat, tartós beteg igazolásokat, SNI határozatokat).**

**Pótbefizetésre 2020. szeptember 1-jén 7:30-15:00 óráig biztosítunk lehetőséget.**

A diétás étkezést kizárólag **szakorvosi igazolás** alapján lehet igénybe venni, és csatolni kell az orvosi igazolás másolatát.

*A befizetések a kötelező maszkviselés és a védőtávolság betartása mellett történnek, mindannyiunk érdekében!*

**Kérem a Tisztelt Szülőt/Gondviselőt, hogy az étkezési térítési díj befizetési határidejét – a gyermek étkezésére tekintettel – betartani szíveskedjék!**